Public procurement notice: Prior Information Notice Without Call For Competition
Published: 2022-05-18
Buyer: Kanta-Hämeen sairaanhoitopiirin kuntayhtymä
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä ilmoitus ei ole hankintailmoitus tai tarjouspyyntö, vaan ilmoitus tietopyynnöstä. Tietopyyntö ei sido ketään siihen osallistuvaa tahoa. Tällä tietopyynnöllä on tarkoitus kartoittaa markkinoita sekä selvittää myöhemmin tehtäviin hankintoihin liittyviä kysymyksiä ja saada kattavasti asiaa koskevaa tietoa. Kanta-Hämeen Sairaanhoitopiirin kuntayhtymä julkaisee tämän tietopyynnön osana vuonna 2026 käyttöönotettavan uuden Ahveniston sairaalan potilasvirran hallinta- ja infojärjestelmien tulevia hankintoja.
Ahveniston sairaala Assi on tulevaisuuden terveydenhuollon ja uuden sukupolven sairaala sekä palvelukeskus, jota rakennetaan Ahveniston luonnonpuiston kupeeseen Hämeenlinnaan. Tavoitteena on luoda Kanta-Hämeeseen korkeatasoinen terveydenhuollon keskittymä, joka vastaa tulevaisuuden terveydenhuollon tarpeisiin asiakaslähtöisesti.  Assi-sairaala toteutetaan allianssimallisena rakennushankkeena ja se otetaan käyttöön noin vuonna 2026. Hankkeesta lisää tietoa osoitteesta https://ahvenistonsairaala.fi/
Tavoitteena on, että Assi-sairaalasta tulee maailman inhimillisin sairaala: paikka missä potilas on toiminnan keskiössä ja jossa häntä hoitavilla ammattilaisilla on käytössään toimivat, työtä parhaalla tavalla tukevat työvälineet. Myös Assi:n nykyaikaiset tilat mahdollistavat osaltaan parhaan mahdollisen hoidon. Sairaalan suunnittelu perustuu modernin teknologian hyödyntämiseen kaikessa toiminnassa. Toiminnallisen suunnittelun ja tilasuunnittelun lähtökohtana on laajamittainen digitaalisten työkalujen käyttö, kattavat järjestelmäintegraatiot sekä taustajärjestelmien automaatio.
Osana uusien ratkaisujen suunnittelua on Kanta-Hämeen sairaanhoitopiiri päättänyt käynnistää markkinavuoropuhelun, jonka tavoitteena on kartoittaa potilasvirran hallintaan sekä informaation jakeluun soveltuvien ratkaisujen markkinatarjontaa ja kehitystrendejä.
Vuoropuhelun tulosten perusteella valmistellaan vaatimusmäärittelyitä myöhemmin päätettäviin hankintoihin.  Kutsumme aiheesta kiinnostuneet toimittajat markkinavuoropuheluun, jonka ensimmäisessä vaiheessa pyydämme kirjallisesti tietoja tarjolla olevista ratkaisuista.
Tämän tietopyynnön liitteenä 1 on Assi-sairaalan tämän ratkaisualueen alustava ratkaisuarkkitehtuurin ja tavoitetilan kuvaus, jota pyydämme kommentoimaan. Lisäksi asiakirjassa on joukko kysymyksiä potentiaalisille tarjoajille, joihin pyydämme vastaamaan vapaamuotoisesti.
Pyydämme toimittamaan tietopyyntövastauksenne sähköpostitse hankintatoimistoon (osoite hankintatoimi@khshp.fi) torstaihin 26.5.2022 kello 16.00 mennessä. Viesti tulee otsikoida "Tietopyyntövastaus: potilasvirran hallinta ja infojärjestelmät"
Sairaanhoitopiiri perehtyy saamiinsa kirjallisiin vastauksiin. Toimitettua aineistoa käsitellään sairaanhoitopiirin sisäisissä työryhmissä.
Kirjallisiin vastauksiin perehdyttyään tulee sairaanhoitopiiri järjestämään joukon vuoropuhelutapaamisia jotka toteutetaan lähtökohtaisesti Teams-etäyhteydellä. Pyydämme ilmoittamaan kirjallisella tietopyyntövastauksellanne, oletteko kiinnostuneet osallistumaan vuoropuhelutapaamiseen.  Pyydämme lisäksi ilmoittamaan yhteyshenkilön, jonka kanssa hankintayksikkö voi sopia esittelytapaamisesta. Tavoitteena on järjestää tapaamiset 30.5-17.6.2022 välillä.  Etusija tapaamisiin on toimijoilla, jotka ovat kirjallisessa vastauksessaan ilmaisseet mahdollisuutensa tarjota sairaanhoitopiirin alustaviin tarpeisiin kattavasti vastaavia ratkaisuja.
https://khshpfi-my.sharepoint.com/:b:/g/personal/juha_kekalainen_khshp_fi/Efcu5Pcfuf1Ot5BhNTBg1KMBdw1r4e5GGvczX_sCXiOPHg
Tämä asiakirja ei ole hankintailmoitus, ennakkoilmoitus, tarjouspyyntö tai kutsu neuvottelumenettelyyn, eikä sillä aloiteta tarjouskilpailua, vaan kyseessä on tietopyyntö. Tietoja käytetään ainoastaan hankinnan suunnitteluun. Tietopyyntö ei velvoita toteuttamaan hankintaa tietopyynnössä kuvatulla tavalla ja Tilaaja voi myös jättää tarjouskilpailun kokonaan toteuttamatta. Tietopyyntöön vastaaminen ei sido yritystä myöhempään tarjouskilpailuun osallistumiseen, eikä ole edellytyksenä tarjouskilpailuun osallistumiselle. Vastaaminen tai vastaamatta jättäminen ei vaikuta yrityksen asemaan mahdollisessa tarjouskilpailussa.